
Priloži se partnersko pogodbo skladno z zahtevano vsebino, kot opredeljeno v 3. členu pogodbe o sofinanciranju
Partnerska pogodba določa:
· imenovanje vodilnega partnerja kot prijavitelja na Javni razpis za spodbujanje partnerstev za učinkovitejši nastop na tujih trgih 2025-2028 (v nadaljevanju: javni razpis) in končnega prejemnika sredstev ter podpisnika pogodbe o dodelitvi sredstev,
· pooblastilo partnerjev vodilnemu partnerju za predložitev skupne vloge na javni razpis, in določilo, da v primeru uspešne kandidature na javnem razpisu zastopa partnerstvo in z agencijo podpiše pogodbo o dodelitvi sredstev v imenu vseh partnerjev,
· predstavitev izvedbe aktivnosti operacije s terminskim in finančnim načrtom po posameznih partnerjih,
· opredelitev vseh pravic in obveznosti posameznih partnerjev, med katerimi mora biti še posebej:
· opredeljena (so)odgovornost prijavitelja in vseh partnerjev ter obveznost za vračilo subvencioniranih sredstev v primeru, če se pri kateremkoli partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije,
· opredeljena (so)odgovornost prijavitelja in vseh partnerjev ter obveznost za vračilo subvencioniranih sredstev v primeru zahtevka agencije za vračilo subvencioniranih sredstev zaradi ugotovljenih nepravilnosti pri kateremkoli partnerju,
· opredeljena (so)odgovornost prijavitelja in vseh partnerjev ter obveznost za vračilo subvencioniranih sredstev v primeru odstopa od pogodbe s strani posameznega partnerja (partnerstvo v tem primeru preneha),
· opredeljeno upravljanje sprememb, nastalih pri izvajanju operacije,
· ravnanje v primeru kršitev določb partnerske pogodbe s strani posameznih partnerjev,
· razreševanje sporov in veljavnost pogodbe,
· obveznosti glede izvedbe prenakazila sredstev vodilnega partnerja ostalim partnerjem v 3 delovnih dneh po prejemu sredstev,
· upravljanje s pravicami intelektualne lastnine in cilji operacije ter
· da se bo vsa komunikacija v zvezi z operacijo izvajala med agencijo in končnim prejemnikom kot vodilnim partnerjem.

Partnerji so: navedite vodilnega partnerja in preostale partnerje v obliki tabele z naslednjimi podatki: naziv podjetja, naslov, občina, št. TRR, banka, kohezijska regija (skladno z vlogo), velikost podjetja (skladno z vlogo).

Upravičenec kot vodilni partner se obvezuje, da bo vse partnerje seznanil z vsebino pogodbe o sofinanciranju in dodatkov k pogodbi, jim posredoval vsa navodila, spremembe oziroma dopolnitve navodil in skrbel za koordinacijo med partnerji pri izvajanju operacije, katere sofinanciranje je predmet pogodbe o sofinanciranju. 

Upravičenec kot vodilni partner odgovarja za zbiranje, obdelovanje in vnos podatkov vseh svojih partnerjev v informacijski sistem organa upravljanja (v nadaljevanju: IS OU e-MA2), in odgovarja za pravilnost vnesenih podatkov. Partnerji lahko skladno z dogovorom in pooblastili vnesejo svoj del dokazil in listin za zahtevke za izplačila. Vodilni partner odgovarja tudi za pripravo in posredovanje zbirnih dokumentov, ki se nanašajo na partnerje, katere je upravičenec kot vodilni partner dolžan skladno s pogodbo o sofinanciranju posredovati agenciji.

Posredniško telo bo na podlagi potrjenih zahtevkov za izplačilo sredstva nakazalo vodilnemu partnerju (prijavitelju) v višini potrjenega zahtevka za izplačilo. Vodilni partner mora nakazati odobrena sredstva partnerskim podjetjem v celotnem znesku za posameznega partnerja v roku 3 delovnih dni od samega nakazila. Dokazilo o nakazilu mora posredovati skrbniku pogodbe na agenciji in se ga po potrebi ustrezno evidentira v IS eMA2

V primeru ugotovljenih kršitev pogodbe o sofinanciranju ali nepravilnosti pri njenem izvajanju, so partnerji agenciji solidarno odgovorni na podlagi določil partnerske pogodbe.

Odstop od partnerske pogodbe s strani upravičenca se šteje kot neizpolnitev obveznosti pogodbe o sofinanciranju in je razlog za vračilo prejetih sredstev.

Predmet pogodbe o sofinanciranju je izpolnjen, ko je zaključena celotna operacija oziroma so izvedene vse aktivnosti v njenem okviru, katere so dolžni izvajati vsi partnerji v celotnem času izvajanja operacije.

Veljavnost partnerske pogodbe je lahko določena z odložnim pogojem, na datum, ko je vloga, oddana v okviru javnega razpisa, odobrena v sofinanciranje, to pomeni, ko je podpisana pogodba o sofinanciranju med prijaviteljem (vodilnim partnerjem) in SPIRIT Slovenija, javna agencija. 

